open-index/open-wikipedia-markdown huggingface dataset:
Pure Heroine

**«Pure Heroine»**, նորզելանդացի երգչուհի Լորդի դեբյուտային ստուդիական ալբոմը, որը թողարկվել է 2013 թվականի սեպտեմբերի 23-ին Universal, Lava, և Republic Records լեյբլներում։ Ալբոմը նկարագրվել է որպես դրիմ փոփ, էլեկտրոնիկա և էլեկտրոփոփ ժանրերի ալբոմ` մինիմալիստական արտադրությամբ, խորը բասերով և ծրագրավորված բիթերով։

Ալբոմը քննադատների մեծամասնության կողմից դրական գնահատականների է արժանացել, շատերը գնահատել են երգերի գրելու ձևը, արտադրությունը և Լորդի վոկալը։ Այն առաջադրվել է Գրեմմի 56-րդ ամենամյա մրցանակաբաշխության «Լավագույն փոփ վոկալային ալբոմ» անվանակարգում։

Որպես ալբոմի գլխավոր սինգլ թողարկվել է «Royals» երգը, որը քննադատական և առևտրային հաջողության է հասել։ Հետագայում թողարկվել են «Tennis Court», «Team» և «Glory and Gore» սինգլները։ Ալբոմը երրորդ հորիզոնականով դեբյուտ է կատարել ամերիկյան Billboard 200 չարթում, վաճառվելով 129,000 օրինակ և գլխավորել է 12 երկրների չարթերը։ «Pure Heroine»-ը 2014 թվականի լավագույն վաճառված ալբոմներից է։ Այն պլատինե է հավաստագրվել Մեծ Բրիտանիայում, կրկնակի պլատինե Կանադայում և եռակի պլատինե Ավստրալիայում և ԱՄՆ-ում` ամբողջ աշխարհում վաճառվելով առավել քան երեք միլիոն օրինակով։

## Երգացանկ
Բոլոր երգերը գրվել են Էլլա Յելիչ-Օ'Քոննորի և Ջոել Լիթլի կողմից և պրոդյուսերավորվել են Լիթլի կողմից, բացի նշվածներից։

## Չարթեր

### Շաբաթական չարթեր

### Ամսական չարթեր

### Տարեվերջյան չարթեր

### Տասնամյակի չարթեր

### Բոլոր ժամանակների չարթեր

## Հավաստագրումներ

|-
!scope="row"|Brazil (ABPD)
| Platinum || 90,000*
|-

|-
!scope="row"|Colombia (ASINCOL)
| Platinum || 10,000*
|-

|-
!scope="row"|Malaysia (RIM)
| Gold || 5,000*
|-

salesamount=20,000

## Թողարկման պատմություն

## Ծանոթագրություններ

Կատեգորիա:2013 ալբոմներ
Ջեյմս Բոդնիեկս

**Ջեյմս Բոդնիեկս**  (, ), լատվիացի նկարիչ, որը նկարել է մետաղների վրա։ Լատվիական ԽՍՀ ժողովրդական նկարիչ։

## Կենսագրություն
Ջեյմս Բոդնիեկսը ծնվել է 1910 թվականի ապրիլի 22-ին, Սանկտ Պետերբուրգում։ Եղբայրը ծառերի փորագրիչ Վալենտին Բոդնիեկս է (1908-1984)։

Ավարտել է Ռիգայիի կիրառական ավեստի պետական միջնակարգ դպրոցի մետաղի վերամշակման արվեստի բաժինը (1939)։

Աշխատել է որպես դպրոցի ուսուցիչ (1942-1944), աշխատել է Ռիգայի կիրառական արվեստի դպրոցում (1946-1951), «Մակսլա» գործարանում` որպես մետաղյա արվեստի վարպետ (1951-1975), դեկորատիվ և կիրառական «Սպանդա» ստուդիայի գեղարվեստական ղեկավար (1978-1987)։

Եղել է Լատվիայի նկարիչների միության անդամ (1946 թվականից)։ Լատվիական ԽՍՀ ժողովրդական նկարիչ (1975)։

Որդին` Իմանտ Բոդնիեկսը, հայտնի խորհրդային և լատվիացի մրցարշավորդ է (սպրինտ), Տոկիոյի Օլիմպիական խաղերի արծաթե մրցանակակիր։

Մահացել է 1987 թվականի հուլիսի 27-ին, Ռիգայում, թաղվել է Լեսնոյ գերեզմանատանը։

## Ստեղծագործություն
1947 թվականից սկսել է մասնակցել ցուցահանդեսների։ Առանձնահատուկ վարպետություն է ցուցաբերել դեկորատիվ սպասք, սպորտային մրցանակներ, ծաղկամաններ, մոմակալներ, ինտերիերի տարբեր տարրեր պատրաստելիս։ Նրա բոլոր աշխատանքներն առանձնացել են ձևերի պլաստիկությամբ, լատվիական ավանդական զարդարանքների մոտիվների օգտագործմամբ և բարձր գեղարվեստական կատարմամբ։

1951-1973 թվականներին նկարիչներ Խ. Ռիսինի և Ռ. Կրաստի հետ պատրաստել է մոսկովյան հասարակական մի շարք շինությունների դեկորատիվ ու գեղարվեստական մասեր։

## Մատենագրություն
* «Metālu mākslinieciskā apdare» («Художественная обработка металла»). — Rīga, 1980.

## Ծանոթագրություններ

## Գրականություն
* Māksla un arhitektūra biogrāfijās. Atb. red. A. Vanaga — Rīga, 2000 — 1. sēj.

## Արտաքին հղումներ
* Декоративное панно «Старая Варшава» станции Варшавская Московского метрополитена

Կատեգորիա:Լատիշ նկարիչներ
Կատեգորիա:Լատիշ արվեստագետներ
Էլչին Գուլիև

**Էլչին Իսաղա օղլի Գուլիև** (), Ադրբեջանի Հանրապետության Ադրբեջանի պետական սահմանապահ ծառայության։

## Կենսագրություն
Էլչին Գուլիևը ծնվել է 1967 թվականի սեպտեմբերի 22-ին Սումգայիթում։ 1974-1982 թվականներին միջնակարգ կրթություն է ստացել Սումգայիթի № 20 և 23 դպրոցներում։ Հետագայում կրթությունը 1982-1984 թվականներին շարունակել է հատուկ ինտերնատ դպրոցում, իսկ հետո 1984-1988 թվականներին ուսումը շարունակել է Բաքվի բարձրագույն հրամանատարական ուսումնարանում։ 1988-1992 թվականներին ծառայության է անցել Սովետական բանակում և զբաղեցրել է տարբեր պաշտոններ։ 1992 թվականին ծառայել է Ադրբեջանի Հանրապետության Սահմանապահ զորքերում։

### Կենսագրություն
2001 թվական նշանակվել է Սահմանապահ զորքերի հրամանատար և Ազգային անվտանգության փոխնախարար։ Նույն թվականին նրան շնորհվել է գեներալ-մայորի կոչում։ 2002 թվականի հուլիսին Ադրբեջանի նախագահի հրամանագրով Գուլիևը նշանակվել է Սահմանապահ ծառայության պետ։ 2003 թվականին նրան շնորհվեց գեներալ-լեյտենանտի, իսկ 2014 թվականի օգոստոսի 15-ին գեներալ-գնդապետի զինվորական կոչում։

2019 թվականի օգոստոսի 16-ին Էլչին Գուլիևը պարգևատրվել է "Հայրենիքի առաջ մատուցած ծառայությունների համար 1-ին աստիճանի շքանշանով":

### Ընտանիք
Ամուսնացած է, ունի չորս երեխա։

## Ծանոթագրություններ

Կատեգորիա:1967 ծնունդներ
Կատեգորիա:Ադրբեջանի զինված ուժեր
Կատեգորիա:Ադրբեջանի նախարարներ
Կատեգորիա:Ադրբեջանցի գեներալներ
Կատեգորիա:Անձինք այբբենական կարգով
Կատեգորիա:Գեներալ-գնդապետներ
Կատեգորիա:Սեպտեմբերի 22 ծնունդներ
Կատեգորիա:Սումգայիթ քաղաքում ծնվածներ
Բորիս Գորովոյ

**Բորիս Օլեգովիչ Գորովոյ** (, ), ռուս և բելառուս ֆուտբոլիստ, կիսապաշտպան, հարձակվող և մարզիչ, մրցավար։

Ֆուտբոլային կարիերան սկսել է Տագանրոգի «Տորպեդո» ակումբում, որի կազմում 1991-1995 թվականներին հանդես է եկել Ռուսաստանի առաջին և երկրորդ լիգաներում։

1996-1998 թվականներին խաղացել է բելառուսական ակումբներում։

1999-2002 թվականներին հանդես է եկել Սանկտ Բետերբուրգի «Զենիթ» ակումբում, նրա կազմում դարձել է 2001 թվականի Ռուսաստանի առաջնության բրոնզե մեդալակիր և 2002 թվականի գավաթի խաղարկության եզրափակչի մասնակից։

2007 թվականին եղել է սիրողական «Հյուսիսային Պալմիրա» ակումբի խաղացող մարզիչ։ 2006-2009 թվականներին եղել է ֆուտբոլային մրցավար, սպասարկել երկրորդ դիվիզիոնի երիտասարդական և սիրողական առաջնությունները։

2001 թվականի ապրիլից մինչև 2002 թվականը եղել է «Տագանրոգ» ակումբի մարզիչ, 2012 թվականի ապրիլից 2015 թվականի փետրվար՝ ակումբի գլխավոր տնօրեն։

Աշխատել է Լեսգաֆտի անվան համալսարանում որպես մանկավարժ։

2019 թվականի փետրվարին սկսել է մարզել «Լենինգրադեց» մարզադպրոցի պատանեկան թիմը։

## Ծանոթագրություններ

## Արտաքին հղումներ
* Ֆուտբոլիստի էջը zenit-history.ru կայքում
* Борис Горовой: «Сборная строится вокруг игроков Морозова»

Կատեգորիա:Բելառուս ֆուտբոլիստներ
Կատեգորիա:Բելառուսի հավաքականի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Մետալուրգ Զապորոժիեի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Բելառուս ֆուտբոլային մրցավարներ
Live at the Royal Albert Hall

**Live at the Royal Albert Hall**, բրիտանացի երգչուհի Ադելի համերգային և վիդեո ալբոմը, որը հասանելի է դարձել 2011 թվականի նոյեմբերի 29-ին Ավստրալիայում, Մեծ Բրիտանիայում և ԱՄՆ-ում։ Համերգը ձայնագրվել է որպես Լոնդոնի Ալբերտ թագավորական սրահում տեղի ունեցած Adele Live համերգային շրջագայության համերգներից մեկի շրջանակներում, որի ժամանակ երգչուհին կատարել է երգեր իր «19» և «21» ալբոմներից։

## Երգացանկ

## Չարթեր

### Տարեվերջյան չարթեր

## Հավաստագրումներ

!scope="col" colspan="3" | CD
|-

!scope="col" colspan="3" | DVD
|-

|-

|-

|-
!scope="row"|Venezuela (APFV) 
|Gold
|5,000x
|-

## Ծանոթագրություններ

Կատեգորիա:2011 ալբոմներ
Կատեգորիա:Ադելի ալբոմներ
Կատեգորիա:Անգլալեզու ալբոմներ
Կատեգորիա:Համերգային ալբոմներ
Զորան Յանկովիչ

**Զորան Յանկովիչ** (), սերբիական և բուլղարական ֆուտբոլիստ, հարձակվող։ 2002-2007 թվականներին խաղացել է Բուլղարիայի ազգային հավաքականում։ Բուլղարիայի հավաքականի համար անցկացրած առավելագույն հանդիպումներն անցկացրին բնական խաղացողների շրջանում։ Մինչև խաղացողի կարիերայի ավարտը դարձել է մարզիչ։

## Կարիերա
### Ակումբային
Կարիերայում Յանկովիչը խաղացել է «Ժելեզնիկ» «Վոևոդինա», «Լիտեքս», «Դալյան Շիդե», «Էտնիկոս»։ Խաղացողի կարիերան ավարտվել է 2010/11 մրցաշրջանում «Ինջիա» ֆուտբոլային ակումբում, որտեղ դարձել է գլխավոր մարզիչ։ Երկու անգամ (2000/01 և 2001/02 մրցաշրջանում) դարձել է լավագույն ռմբարկու, Բուլղարիայի ֆուտբոլի առաջնություն օտարերկրացիների շրջանում, որտեղ այդ մրցաշրջանում խփել է 13 գնդակ։

### Միջազգային
Բուլղարիայի հավաքականում Յանկովիչը անց է կացրել 30 խաղ, խփելով երկու գոլ։ Իր նորամուտը կատարել է 2002 թվականին փետրվարին հավաքակականի կազմում ընկերական Խորվաթիայի դեմ խաղում, որտեղ հաշիվը վերջացել է 0։0 հաշվով։ Այսպիսով Յանկովիչը եղել է 2004 թվականի Եվրոպայի առաջնության Պորտուգալիայի հավաքականի կազմում։

## Գոլերը ազգային հավաքականում

## Ձեռքբերումներ
; «Լիտեքս»
* Բուլղարիայի Գավաթի դափնեկիր (3) - 2000/01, 2003/04, 2007/08

; «Դալյան Շիդե»
* Չինաստանի չեմպիոն (2) - 2002, 2005
* Չինաստանի Գավաթի դափնեկիր - 2005

## Ծանոթագրություններ

## Արտաքին հղումներ
* Профиль игрока на сайте «Сербский футбол»

Կատեգորիա:Բուլղարիայի ֆուտբոլի ազգային հավաքական
Կատեգորիա:Տղամարդկանց ֆուտբոլի հարձակվողներ
Կատեգորիա:Բուլղարիայի հավաքականի ֆուտբոլիստներ
Կատեգորիա:Վոյվոդինայի ֆուտբոլիստներ
Քրիստեն Ռիթեր

**Քրիստեն Էլիս Ռիթեր** (, ), ամերիկացի դերասանուհի և նախկին մոդել։ Նկարահանվել է այնպիսի ֆիլմերում, ինչպիսիք են՝ «Մի անգամ Վեգասում», «27 հարսանիք» և «Առևտրամոլի խոստովանությունները»։ 2010 թվականին նկարահանվել է «Չափազանց լավը քեզ համար» ֆիլմում։ Նկարահանվել է «Ջեսիկա Ջոնս» սերիալի գլխավոր դերում, ինչպես նաև նկարահանվել է «Ամբողջ ծանրությամբ» սերիալի երկրորդ եթերաշրջանի մի քանի դրվագներում։

## Կենսագրություն և մոդելային բիզնես
Ռիթերը ծնվել է Փենսիլվանիա նահանգի Բլումսբերգ քաղաքում։ Նրա հայրը ապրում է Բենթոնում, ուստի նա ոչ մի կապ չունի դերասան Ջոն Ռիթերի հետ։ Մոդելի կարիերան սկսել է 15 տարեկանում։ *Philadelphia Style* ամսագիրքը նրան նկարագրել է որպես «բարձրահասակ, անշնորհք և շատ նիհար»։ 18 տարեկանում Ռիթերը տեղափոխվել է Նյու Յորք՝ մոդելի կարիերան շարունակելու համար։ Հայտնվել է Նյու Յորքի, Միլանի, Փարիզի և Տոկիոյի խանութների գովազդներում։ Ռիթերը եղել է մոդել հինգ տարի։ Նաև նկարահանվել է *Dr Pepper* խմիչքի գովազդում։

## Կարիերա
200px|մինի|աջ|Քրիստեն Ռիթերը 2010 թվականի մայիսին
2008 թվականին կատարել է երկրորդական դեր «Մի անգամ Վեգասում» և «27 հարսանիք» ռոմանտիկ կատակերգություններում։  2009 թվականին նկարահանվել է «Առևտրամոլի խոստովանությունները» ֆիլմում, կատարելով Այլա Ֆիշերի լավագույն ընկերուհու դերը։ Նաև մարմնավորել է Փեթիի դերը «Չափազանց լավը քեզ համար» ֆիլմում։

Ռիթերը մարմնավորել է Քերոլ Ռոուդսի դերը, «Բամբասկոտը» երիտասարդական սերիալում։ Մարմնավորել է Ջեյն Մարգոլիսի դերը «Ամբողջ ծանրությամբ» սերիալի երկրորդ եթերաշրջանում։ 2010 թվականին նկարահանվել է «Գրավիտացիա» սերիալում։ 2010 թվականին նկարահանվել է «Վամպիրներ» ֆիլմի գլխավոր դերում։

2012 թվականին նկարահանվել է գլխավոր դերում «Մի վստահիր 23-րդ բնակարանի ք-ծին» սիթքոմում։ Այն ավարտվել է երկրորդ եթերաշրջանով։ 2014 թվականին ստացել է Ջեսիկա Ջոնսի դերը Marvel-ի կինեմատոգրաֆիական տիեզերքի շրջանակների համանուն սերիալում։

Բացի կինոյում և հեռուստատեսությունում նկարահանումներից, Ռիթերը նաև Ex Vivian երաժշտական խմբի անդամ է։ Նա երգում է և կիթառ է նվագում։

## Անձնական կյանք
2014 թվականի օգոստոսից Քրիստենը հանդիպում է *The War on Drugs* խմբի երաժիշտ Ադամ Գրանդուսիելի հետ։ Զույգը ունի որդի՝ Բրյուս Ջուլիան Նայթ Գրանոֆսկին (ծնվել է 29.07.2019)։

## Սկավառակագրություն
* 2012՝ Ex Vivian *Ex Vivian* (LP, W.T. Records)

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոդերասանուհիներ
Կատեգորիա:Դերասանուհիներ այբբենական կարգով
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Երաժիշտներ այբբենական կարգով
Կատեգորիա:Ամերիկացի երգչուհիներ
Կատեգորիա:21-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Ամերիկացի ռեժիսորներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Ալեն Կուրցվեյլ

**Ալեն Կուրցվեյլ** (, ), ամերիկացի արձակագիր, մանկագիր, խմբագիր, էսսեիստ, հրապարակախոս և լրագրող։

## Կենսագրություն
Ծնվել է Վիեննայից փախստական հրեաների ընտանիքում։ Մեծացել է Եվրոպայում և Միացյալ Նահանգներում։ 1982 թվականին ավարտել է Եյլի համալսարանը։

ԱՄՆ-ում հաստատվելուց առաջ, տասը տարի աշխատել է որպես լրագրող Ֆրանսիայում, Իտալիայում և Ավստրալիայում։

Նրա առաջին «A Case of Curiosities» («Հիշողությունների զարդատուփ», 1992) վեպը գրական մրցանակների է արժանանացել Անգլիայում, Իռլանդիայում, Իտալիայում և Ֆրանսիայում։

Երկրորդ` «The Grand Complication» («Մեծ բարդություն») վեպը հրատարակվել է 2001 թվականին։ Երկու գրքերն էլ ներառվել են Նյու Յորք Թայմսի ամենամյա բեսթսելլերների ցանկում։

Պարգևատրվել են նաև նրա մանկական «Leon and the Spitting Image» (2003) և «Leon and the Champion Chip» (2005) գրքերը։

2015 թվականին նա հրատարակել է «Whipping Boy, The Forty-Year Search for My Twelve-Year-Old Bully» գիրքը, որը թողարկվել է «HarperCollins» հրատարակչատանը և 2016 թվականին «Best Fact Crime» անվանակարգում արժանացել է Էդգար Ալան Պոյի մրցանակին։

Լրագրող է և հրատարակախոս։ Հոդվածներ է գրում ԱՄՆ-ի մի շարք հայտնի պարբերականների համար, որոնցից են The New York Times, Wall Street Journal, Los Angeles Times, Smithsonian, The New Yorker և այլ պարբերականներ։ Կուրցվեյլն ազատ խմբագիր է։ Նաև ուսուցիչ է և պրոֆեսոր։ Անց է կացնում սեմինարներ, վարպետության դասեր Միացյալ Նահանգներում և արտերկրում։

## Մատենագիտություն
* A Case of Curiosities / Հիշողության զարդատուփ (1992)
* The Grand Complication / Մեծ բարդություն (2001)
* Leon and the Spitting Image (2003)
* Leon and the Champion Chip (2005)
* Potato Chip Science (2010)
* Whipping Boy: The Forty-Year Search for My Twelve-Year-Old Bully (2015)

## Ծանոթագրություններ

## Արտաքին հղումներ
* Ալեն Կուրցվեյլի կայքը 
* Whipping boy. A writer spends forty years looking for his bully. Why? 

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի արձակագիրներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի խմբագիրներ
Կատեգորիա:Ամերիկացի մանկագիրներ
Կատեգորիա:Ամերիկացի տղամարդ վիպասաններ
Կատեգորիա:Եյլի համալսարանի շրջանավարտներ
Կատեգորիա:Ամերիկացի հրատարակիչներ
To Die For

«**To Die For**», անգլիացի երաժիշտ Սեմ Սմիթի երգ, որը թողարկվել է 2020 թվականի փետրվարի 14-ին Capitol Records լեյբլի միջոցով։ Սմիթը համահեղինակել է երգը Ջիմի Նեյփսի և Stargate-ի հետ միասին։ Երգը պետք է ներառվեր Սմիթի սպասվելիք ալբոմի կազմում (2020), սակայն, ավելի ուշ այն ջնջվել է այն բանից հետո, երբ ալբոմը հետաձգվել է։

## Նախադրյալներ
Սմիթն ասել է, որ նրանք գրել են երգը Լոս Անջելեսում «ինքնաճանաչման և կոտրված սրտի ժամանակ»։

## Ստեղծագործություն
«To Die For» երգը գրվել է Սմիթի, Ջիմի Նեյփսի և Stargate-ի, իսկ պրոդյուսերավորվել է վերջին երկուսի կողմից։ 3 րոպե և 13 վայրկյան տևողությամբ «To Die For»-ը դաշնամուրի բալլադ է։ Երգը ներառել է 2001 թվականի «Դոնի Դարկո» ֆիլմի աուդիոյի սեմփլը։

## Գովազդ
Սմիթն այս երգի պատվին խանութ է բացել Լոնդոնի Սոհո հատվածում և փետրվարի 14-ին հանդես է եկել այս երգով Գրեմ Նորթոնին շոուի ժամանակ։

## Երաժշտական տեսահոլովակ
Երաժշտական տեսահոլովակը, որի ռեժիսորն էր Գրանթ Սինգերը, թողարկվել է ՅուԹյուբում 2020 թվականի փետրվարի 14-ին։

## Երգացանկ

**Թվային ներբեռնում/սթրիմ**
#«To Die For»՝ 3:14

**Թվային ներբեռնում/սթրիմ**
#«To Die For» (Ակուստիկ)՝ 3:20

**Թվային ներբեռնում – Ռեմիքսների [[մինի ալբոմ]]**
#«To Die For» (Ólafur Arnalds ռեմիքս)՝ 3:30		
#«To Die For» (Y2K ռեմիքս)՝ 2:25		
#«To Die For» (Blinkie ռեմիքս)՝ 3:32		
#«To Die For» (Madism ռեմիքս)՝ 2:42

**Սթրիմ – Y2K ռեմիքս**
#«To Die For» (Y2K ռեմիքս)՝ 2:26	

**Սթրիմ – Madism ռեմիքս**
#«To Die For» (Madism ռեմիքս)՝ 2:42

**Սթրիմ – Blinkie ռեմիքս**
#«To Die For» (Blinkie ռեմիքս)՝ 3:33	

**Սթրիմ – Ólafur Arnalds ռեմիքս**
#«To Die For» (Ólafur Arnalds ռեմիքս)՝ 3:30

## Իրավունքներ և անձնակազմ
Իրավունքներն ադապտացվել են Tidal-ից․

* Ջիմի Նեյփս՝ երգի հեղինակ, պրոդյուսեր
* Stargate՝ երգի հեղինակ, պրոդյուսեր
*Սեմ Սմիթ՝ երգի հեղինակ, վոկալ
* Միքել Ս․ Էրիկսեն՝ ծրագրավորում
* Քևին KD Դևիս՝ միքսինգ, ստուդիայի անձնակազմ
* Ռենդի Մերիլ՝ մասթերինգի ինժեներ, ստուդիայի անձնակազմ

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Բրիտանական երգեր
Կատեգորիա:Բրիտանական փոփ երգեր
Կատեգորիա:Սեմ Սմիթի երգեր
Կատեգորիա:Փոփ երգեր
Սառնամանիք (հեռուստասերիալ)

**Սառնամանիք** (), թուրքական հեռուստասերիալ, որը ցուցադրվել է Show TV հեռուստաընկերությամբ։ Հեռուստասերիալն արտադրվել է Ay Yapım ընկերության կողմից։ Ցուցադրվել է 2020 թվականի հունվարի 15-ից նույն տարվա մարտի 18-ը։ Հեռուստասերիալի ռեժիսորը Հիլալ Սարալն է, իսկ սցենարիստը՝ Սեմա Էրգենեքոնը։

## Սյուժե
Այազը և Ֆիրուզեն երիտասարդ զույգ են, որոնք պատասխանատվություն են կրում իրենց ընտանիքների համար։ Նրանք խենթի պես սիրում են իրար։ Ընտանիքի հետ տեղի ունեցած դժբախտության պատճառով, Այազն ստիպված է լինում լքել Ֆիրուզեին և ամուսնանալ հարուստ աղջկա հետ։ Այն շինհրապարակում, որտեղ աշխատում էր Ֆիրուզեի հայրը, տեղի է ունենում դժբախտ պատահար։ Նրան մեղադրում են 13 մարդու մահվան մեջ։ Ֆիրուզեն ավարտելով իրավաբանական ֆակուլտետը՝ փորձում է ապացուցել առաջ քաշված մեղադրանքի անհիմն լինելը և ապացուցել հոր անմեղությունը։ Ճշմարտության ճանապարհին Ֆիրուզեն կրկին հանդիպում է Այազին, որը պարզվում է շինարարական ընկերության ղեկավարներից մեկն է և կապ ունի դժբախտ պատահարի հետ։ Այազի առջև խնդիր է առաջանում․ ընտրել ընտանի՞քը, թե՞ սիրած աղջկան։

## Դերասանական կազմ
*Ալփերեն Դույմազ (Այազ)
*Այչա Այշին Թուրան (Ֆիրուզե)
*Ջաներ Ջինդորուք (Էրթան)
*Հազալ Ֆիլիզ Քյուչյուքքյոսե (Բերաք)
*Շեբնեմ Դյոնմեզ (Մեհվեշ)
*Զերին Թեքինդոր (Ալիյե)
*Նիհալ Քոլդաշ (Սաֆիյե)
*Մյուֆիթ Քայաջան (Յաշար)
*Էմիր Չուբուքչու (Ֆարուք)
*Ալեյնա Օզգեչեն (Էլվան)
*Լիլա Գյուրմեն (Իջլալ)
*Սահրա Շաշ (Սևդա)

## Եթերաշրջան

## Ծանոթագրություններ

## Արտաքին հղումներ
* Show TV'nin resmî sitesinde Zemheri
* 

Կատեգորիա:Թուրքական հեռուստասերիալներ
SYML

**SYML**, Barcelona ինդի խմբի նախկին անդամ՝ երգիչ և երգերի հեղինակ **Բրայան Ֆենելի** () մենակատար նախագիծ։ SYML-ը թողարկել է իր նույնանուն դեբյուտային ալբոմը 2019 թվականի մայիսի 3-ին Nettwerk Records լեյբլում։

## Կյանք և կարիերա
Բրայան Ֆենելը ծնվել է 1983 թվականի հունվարի 18-ին Վաշինգտոնի Իսաքուահ քաղաքում։ Սիեթլի մոտ տարբեր տեղերում ապրելուց հետո, նա վերադարձել է իր հայրների քաղաք։ Հենց այնտեղ էլ նա գրել և պրոդյուսերավորել է իր ստեղծագործությունների մեծ մասը։

Ֆենելը սկսել է դաշնամուր նվագել դեռ երիտասարարդ հասակում և գրել է իր առաջին երգը, երբ 18 տարեկան էր այն բանից հետո, երբ մահացել է նրա դպրոցական ընկերը։ Ավագ դպրոցից հետո նա հաճախել է Whitworth համալսարանը, որտեղ ստացել է Երաժշտական կրթության աստիճան պերկուսիա մասնագիտությամբ։

Ֆենելը ներկայումս հանդես է գալիս SYML սոլո նախագծի ներքո։ Դա նշանակում է «հասարակ» վալլիերենով։ Նա որդեգրվել էր դեռ երբ երեխա էր, և ավելի ուշ իմացել է, որ իր կենսաբանական ծնողները ուելսցիներ են։ Նրա փորձը, ինչպես որդեգրման, այնպես էլ Ժառանգության, ազդում է նրա երգերի բովանդակությունների վրա։

Այն բանից հետո, երբ նրա «Where's My Love» երգն օգտագործվել է «Պատանի գայլը» հեռուստասերիալում, այն 20 շաբաթ չէր լքում Billboard Hot Rock Songs չարթը։ 2018 թվականին երգը Կանադայում և Բելգիայում ոսկե հավաստագրում է ստացել և զբաղեցրել է կանադական CBC-ի Թոփ-20 չարթը երկու անգամ։ «Where's My Love»-ը նաև ներառվել է 2018 թվականի «Տարերքի գրկում» ֆիլմի պաշտոնական թրեյլերում։

2019 թվականին SYML-ի քավերը «Mr. Sandman» երգի վրա ներառվել է «Անտեսանելի եսը» կարճամետրաժ ֆիլմում։

## Սկավառակագրություն
### Ստուդիական ալբոմներ

* *SYML* (2019)

### Մինի ալբոմներ
* *Hurt for Me* (2016)
* *Where's My Love* (2017)
* *Hurt for Me (Piano & Strings)* (2017)
* *In My Body* (2018)

### Սինգլներ
* «Mr. Sandman» (2017)
* «Where's My Love» (2017) #35 Alternative Songs
* «Wildfire (Instrumentals)» (2018)
* «Clean Eyes» (2018) #29 Alternative Songs
* «The Bird» (2019)
* «Symmetry» (2019)
* «Take Me Apart» (2019)
* «Flags» (2020)

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի դաշնակահարներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի երգիչներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի կիթառահարներ
Կատեգորիա:Ամերիկացի ռոք երգիչներ
Կատեգորիա:Բեմական կեղծանուններ
Recuva

**Recuva**, անվճար ծրագիր, որը օգտատիրոջը տրամադրում է հզոր և պարզ օգտագործման մեջ գործիք կորած ֆայլերի վերականգնման համար։ Ծրագիրը ստեծվել է բրիտանական մասնավոր Piriform Limited-ը նկերության կոմից և գրվել է C++ ծրագրավորման լեզվով։

## Հնարավորություններ
* Վերականգնում է՝
** տվյալներ վնասված կամ ֆորմատավորված տեղեկության կրիչերից։
** էլ․ փոստի ջնջված հաղորդագրությունները։
** ջնված երաժշտությունները թվային ձայնարկիչներից
** թղթապանակների կառուցվածքը։
** չպահպանված Microsoft Word թղթերը։ 
* Արագ թողարկման վարպետ
* Համակարգի սկանավորում։
* Ծրագիրը ունակ է ջնջել ֆայլերը, որոնք օգտատերը ցանկանում է ջնջել վերջնական։ 
* Windows օպերացիոն համակարգի հետ ամբողջական համընկնում։ 
* Բազմալեզու միջերես
* Համակարգում ֆայլերի ընդհանձարկ որոնում․
** ունակ է ցուցադրել թաքնված ֆայլեր և թղթապանակներ
** ֆայլերի զրոյական չափի ցուցադրում 
** որոնել ֆայլեր վնասված կրիչներից։

## Դյուրակիր տարբերակ
Recuva Portable, ծրագրի հատուկ տարբերակ, որը նախատեսված է շարժական կրիչների համար։

## Քննադատություն
2010 թվականի հուլիսին, ComputerBild ամսագրի կողմից անցկացված թեստավորման ժամանակ, Recuva-ի 1․36 տարբերակը զբաղեցրեց 5-րդ հորիզոնականը 6-ից։

### Գովազդ
Ի սկզբանե Recuva ծրագրի տեղադրման հետ մեկ տեղ տեղադրվում է ինքնաբերաբար տեղադրվում է Yahoo! Toolbar, որը օգտատերը կարող է անջատել։ Պաշտոնական կայքում գոյություն ունի «Recuva Slim» տարբերակը, որը իր մեջ չի ներառում Yahoo! Toolbar-ը։

## Համակարգային պահանջներ
Ծրագիրը աշխատում է Microsoft Windows օպերացիոն համակարգի տարբերակների վրա՝ Windows 2000, Windows XP, Windows Vista, Windows 7, Windows 8 և Windows 8.1։

## Ծանոթագրություններ

## Արտաքին հղումներ
* Recuva-ի պաշտոնական կայք  | Piriform-ի պաշտոնական կայք 
* Recuva-ի տեղադրման քայլ առ քայլ տեղադրում
* 
* 

Կատեգորիա:C++-ով գրված ծրագրեր
Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Ռինա Սավայամա

**Ռինա Սավայամա** (, , ), ճապոնա-բրիտանացի երգչուհի և երգերի հեղինակ։

## Կենսագրություն
### Վաղ կյանք
Ծնվել է 1990 թվականի օգոստոսի 8-ին Ճապոնիայի Նիգատա քաղաքում։ Այնտեղ ապրել է մինչև հինգ տարեկանը, որից հետո ընտանիքը որոշում է տեղափոխվել Լոնդոն, որտեղ նա մեծացել է և ապրում է ցայսօր։ Ուսումնասիրել է քաղաքականություն, հոգեբանություն և սոցիոլոգիա Քեմբրիջի Մագդալինա քոլեջում։ Նա նաև հետաքրքրված էր երաժշտությաբ և մոդելային գործով։ Համալսարանում սովորելու տարիներին Lazy Lion հիփ հոփ խմբի անդամ էր։ Համալսարանն ավարտել է քաղաքագետի մասնագիտությամբ։

### Կարիերա
Երաժշտական կարիերան Սավայաման սկսել է 2013 թվականին, թողարկելով «Sleeping in Waking» սինգլը։ 2015 թվականի հունիսին թողարկել է «Tunnel Vision» երգի երաժշտական տեսահոլովակը։

2016 թվականին նա թողարկել է «Where U Are» սինգլը և երաժշտական տեսահոլովակը։ Երգը բացատրում է մարդկային փոխազդեցությունը թվային մեդիայի հետ։ Սավայաման բացատրել է. «Համացանցում դուք կարող եք պատկերացնել ինքներդ ձեր լավագույն տարբերակը, իսկ ձեր տաքացող հեռախոսը կփոխարինի մարդկային ջերմությանը։ Ամենատարօրինակը այն է, որ մենք միասին ենք, սակայն նաև շատ միայնակ ենք»։

2017 թվականի մարտին թողարկել է «Cyber Stockholm Syndrome» սինգլը։ Նույն թվականին թողարկվել են «Alterlife» և «Tunnel Vision» սինգլները, Շամիրայի հետ դուետը և նրա դեբյուտային` «Rina» մինի ալբոմը։ Այդ ժամանակ Սավայաման չուներ պայմանագիր լեյբլների հետ և ալբոմը ինքնուրույն է թողարկել։

2018 թվականին թողարկվել է «Valentine» սինգլը։ «Ordinary Superstar» երգի տեսահոլովակը թողարկվել է նույն թվականի հունիսին։ Օգոստոսին երգչուհին թողարկել է «Cherry» երգը։ 2018 թվականի վերջին Սավայաման մեկնել է Ordinary Superstar համերգային շրջագայության Մեծ Բրիտանիայում և Ամերիկայում։

2019 թվականին ելույթ է ունեցել Չարլի ԷքսՍիԷքսի Մեծ Բրիտանիայի համերգային շրջագայության ժամանակ։

2020 թվականին, Dirty Hit լեյբլի հետ պայմանագիր կնքելուց հետո, հայտարարել է իր դեբյուտային ստուդիական ալբոմի` «Sawayama»-յի թողարկման մասին։ Ալբոմին աջակցել են «STFU!» և «Comme Des Garçons (Like the Boys)» սինգլները։ R&B ժանրի «XS» երրորդ սինգլը թողարկվել է 2020 թվականի մարտի 2-ին։ Հաջորդ ամսում Սամայան թողարկել է ևս մեկ սինգլ «Chosen Family» անվամբ։ «Sawayama» ալբոմը թողարկվել է 2020 թվականի ապրիլի 17-ին և արժանացել է քննադատների հավանությանը։

### Անձնական կյանք
2018 թվականի օգոստոսին Սավայաման հարցազրույցի ժամանակ քամինգ աութ է կատարել, հայտարարելով` «Ես միշտ երգեր եմ գրել աղջիկների մասին։ Ես չեմ կարծում, որ երբևէ տղայի եմ հիշատակել իմ երգերում և հենց այդ պատճառով ես ցանկացա խոսել այդ մասին»։ Նա նույնականացրեց իրեն և՛ որպես բիսեքսուալ, և՛ որպես պանսեքսուալ։

## Ֆիլմագրություն
### Հեռուստատեսություն

## Սկաառակագրություն
### Ստուդիական ալբոմներ

### Մինի ալբոմներ

### Սինգլներ

## Շրջագայություններ
**Հեդլայն**
* Ordinary Superstar Tour (2018)
* The Dynasty Tour (2020)

**Աջակցող**
* Չարլի ԷքսՍիԷքս` Charli Live Tour (2019)

## Ծանոթագրություններ

## Արտաքին հղումներ

Կատեգորիա:21-րդ դարի երգիչներ և երգչուհիներ
Կատեգորիա:Բրիտանացի երաժիշտներ
Կատեգորիա:Բրիտանացի երգչուհիներ
Կատեգորիա:Բրիտանացի մոդելներ
Կատեգորիա:ԼԳԲՏ անձինք
Կատեգորիա:Ճապոնացի երգչուհիներ
Կատեգորիա:Ճապոնացի մոդելներ
Կատեգորիա:Պանսեքսուալներ
Ալեքսանդր Գորյուխով

**Ալեքսանդր Անտոլևիչ Գորյուխով** (, ), խորհրդային և ռուս ֆուտբոլիստ, կիսապաշտպան։

## Կարիերա
ԲԿՄԱ-ի սան է։ 1979-1980 թվականներին խաղացել է ԽՍՀՄ-ի բարձրագույն դիվիզիոնում, որտեղ անցկացրել է 7 խաղ։ 1981 թվականին հանդես է եկել Մոսկվայի «Լոկոմոտիվ» ակումբում՝ 42 խաղում խփելով 1 գոլ։ 1982-1983 թվականներին խաղացել է Ջիզակի «Զվեզդա» ակումբում՝ 31 խաղում խփելով 2 գնդակ։

1983 թվականին հանդես է եկել Մոսկվայի «Դինամո» ակումբի կազմում, սակայն խաղադաշտ դուրս չի եկել։ 1984 թվականի մրցաշրջանում նորից խաղացել է «Զվեզդայի» կազմում՝ անցկացնելով 27 հանդիպում։ 1985-1987 թվականներին հանդես է եկել «Շիննիկ» ակումբում՝ 108 խաղում խփելով 4 գոլ։

1988 թվականի մրցաշրջանն անցկացրել է Ռիգայի «Դաուգավա» ակումբում՝ անցկացնելով 41 խաղ և խփելով 2 գնդակ։ 1989 թվականին հանդես է եկել Տուլայի «Արսենալ» ակումբում՝ անցկացնելով 39 խաղ։ 1990 թվականին «Սախարինի» կազմում մասնակցել է 18 հանդիպման։

1991 թվականի մրցաշրջանում խաղացել է Կոալուգայի «Զարյա» ակումբում՝ 21 խաղերում խփելով 1 գնդակ։ 1992 թվականից մինչև 1993 թվականը խաղացել է Միտիշչենսկիի «Տորպեդո-ՄԿԲ» ակումբում՝ անցկացնելով 58 խաղ։

Բացի դրանից, 1993 թվականին տեղափոխվել է Գերմանիայի «Շտալ» (Բրանդենբուրգ) ակումբ, սակայն պաշտոնական խաղեր այդպես էլ չի անցկացրել։

1994-1995 թվականներին հանդես է եկել «Կուբան» ակումբում՝ 51 խաղերում՝ խփելով 3 գոլ։

Հետագայում խաղացել է սիրողական մակարդակում՝ Կորոլյովոյի «Վիմպելում» և Յուբիլեյնոեյի «Չայկա» ակումբում։

Հրավիրվել է խաղալու ԽՍՀՄ-ի հավաքականում։

## Կարիերայից հետո
Աշխատում է Յուբիլեյնոեի «Չայկա» սիրողական ակումբում որպես գլխավոր մարզիչ։ Դրա հետ միասին եղել է նաև այդ ակումբի ՄՊՄԴ-ի մարզիչ։

## Ծանոթագրություններ

## Արտաքին հղումներ
* 
* Ֆուտբոլիստի էջը cska-games.ru կայքում

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Pomme

**Քլեր Իզաբել Ջեո Փոմե** (; ), առավել հայտնի է որպես **Pomme** (ընթերցվում է որպես «փոմ»), ֆրանսիացի երգչուհի, երգերի հեղինակ և երաժիշտ։

## Կյանք և կարիերա
Քլեր Փոմեն ծնվել է Լիոնում։ Նա երաժշտության տեսություն է ուսումնասիրել 6 տարեկանում, միացել է մանկական «*La Cigale de Lyon*» երգչախմբին 7 տարեկանում և սկսել է թավջութակ նվագել 8 տարեկանում։ Նրա մայրը ուսուցիչ էր և հավատացյալ, ով ֆլեյտա էր նվագում, հայրը՝ անշարժ գույքի գործակալը, լսում էր այնպիսի արտիստների, ինչպիսիք են Միշել Փոլնարեֆֆ, Սերժ Ռեջանի և Շառլ Ազնավուր։ Նրա ընկերներից մեկի հայրը նրան ներկայացրել է ամերիկյան ֆոլք և քանթրի երաժշտությունը։ Նա ինքնուրույն զբաղվել է վոկալով և սկսել է տեսահոլովակներ տեղադրել ՅուԹյուբ վեբ հարթակում։

2017 թվականի սեպտեմբերին՝ 21 տարեկանում, նս հանդես է եկել Փարիզի *La Boule* նուարում։ Հոկտեմբերին նա թողարկել է իր առաջին ֆրանսիական շանսոն ալբոմը, որի անվանումն էր «À peu près»։ Այն նկարագրվել է որպես փոփի և ֆոլքի համադրություն *Le Figaro*-ից Սալոմ Ռուզերոլ-Դուգլասի կողմից։ *Libération* և *Le Figaro* ամսագրերի լրագրողները նշել են նրա կենդանի ելույթների բարձր որակը, որոնց ընթացքում նա հաճախ կիթառ և տավիղ է նվագում։

*Pomme*-ը ելույթ է ունեցել Ասաֆ Ավիդանի 2017 թվականի գարնան շրջագայության առաջին մասում։ 2018 թվականի փետրվարին նա ելույթ է ունեցել Փարիզ *Café de la Danse*-ում այն բանից հետո, երբ բացել է Լուանի և Վիանիի շրջագայությունները։ Դրանից հետո նա հանդես է եկել *La Cigale* բեմին 2018 թվականի կեսին և *La Trianon*-ում՝ 2019 թվականի սկզբին։

Ըստ *Le Figaro* ամսագրի, նրա հեղինակած տեքստերի և երգացանկերի մեծ մասը հաճախ անդրադառնում են սիրո, մահվան և «առօրյա իրավիճակներին, որոնք դիմում են ռոմանտիզմին»։ Սերը նրա տեքստերում միայն հետերոսեքսուալ չէ, այլ նաև բիսեքսուալ կամ հոմոսեքսուալ։ Նա նվիրում է երգերի մի մասը Սաֆիա Նոլինին, ով եղել է նրա զուգընկերուհին։

2020 թվականին նա հաղթել է *Victoires de la Musique* մրցանակը «Տարվա հայտնություն ալբոմ» անվանակարգում։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

### Տեսահոլովակներ

* Ռեժիսորների մասին տեղեկությունները վերցված են ՅուԹյուբից։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:ԼԳԲՏ-ն երաժշտության մեջ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգահաններ
Կատեգորիա:Ֆրանսիացի երգչուհիներ
Կատեգորիա:Ֆրանսիացի թավջութակահարներ
Կատեգորիա:Ֆրանսիացի կիթառահարներ
Կատեգորիա:Ֆրանսիացի կոմպոզիտորներ
Կոդֆիշ

**Կոդֆիշ** (, ), Ստյուարտ կղզուց արևմուտք գտնվող փոքր կղզի, Նոր Զելանդիայի հարավային մաս։ Վարչականորեն մտնում է Սաուտլենդ շրջանի մեջ։ Կղզին անվանվում է ի պատիվ կապույտ տրեսակի, որը բնակվում է առափնյա ջրերում։ Անվանումը մաորիերեն՝ *Ֆենուա-Խոու (, որը թարգմանաբար նշանակում է «նոր երկիր»):*

## Աշխարհագրություն
thumb|left|350px|Կղզու տեսարան
Կոդֆիշի մակերեսը կազմում է գրեթե 14 կիլոմետր քառակուսի, բարձր կետը հասնում է 249 մետրի։ Ներկա պահին կղզին համարվում է թռչունների արգելանոց, որն իրենից ներկայացնում է Նոր Զելանդիայի հազվագյուտ կակապո թռչնի ամենամեծ բուծարաններից մեկը։ Բացի այդ Կոդֆիշում բնակվում են նորզելանդական չղջիկներ, նորզելանդական կականեր, դեղնաճակատ թռչող թութակներ, դեղնագլուխ մոխուաներ, իսկ ծովափում բնակվում են պինգվիններ և դեղնաչք պինգվիններ։

## Պատմություն
1808-1809-ական թվականների Կոդֆիշ կղզում բնակություն հաստատեցին փոկերի առաջին որսորդները։ 1825-1826-ական թվականներին նրանք այստեղ հիմնեցին առաջին եվրոպական բնակավայրը, որը խառնվեց նորզելանդական մաորիների հետ։

## Ծանոթագրություններ

## Արտաքին հղումներ
* 

Կատեգորիա:Անմարդաբնակ կղզիներ
Կատեգորիա:Ավստրալիայի և Օվկիանիայի կղզիներ
Կատեգորիա:Կղզիներ այբբենական կարգով
Կատեգորիա:Նոր Զելանդիայի կղզիներ
Ուրշուլա Կելան

**Ուրշուլա Կելան-Լիպեց** (լեհերեն՝ **Urszula Kielan–Lipiec**, ), լեհ նախկին մարզուհի, թեթևաթլետուհի, բարձրացատկորդուհի, օլիմպիական խաղերի արծաթե մեդալակիր

## Կենսագրություն
Ուրշուլա Կելանը շուրջ երկու տասնամյակ (1974-1992) ներկայացրել է *Gwardia Warszawa* մարզական ակումբը։ Նրա կարիերան՝ որպես մարզուհու, գագաթնակետին է հասել 1970-ական թվականների վերջերին և 1980-ականների սկզբներին։ Այդ տարիներին նա հինգ անգամ նվաճել է Լեհաստանի չեմպիոնուհու տիտղոսը. երկու անգամ՝ բացօթյա, մարզադշտային առաջնություններում (1978, 1980), երեք անգամ էլ՝ ծածկի տակ՝ մարզադահլիճային պայմաններում (1978, 1979, 1981)։ Ընդ որում՝ ութ անգամ բարելավել է Լեհաստանի ռեկորդը բարձրացատկի բնագավառում (1978 թվականի 187 սանտիմետրից 1980 թվականին հասցնելով 195 սանտիմետրի)։

Շատերի համար էր անսպասելի Ուրշուլայի մեծ հաջողությունը 1980 թվականի մոսկովյան օլիմպիադայում, որտեղ նա գրավեց երկրորդ տեղը և նվաճեց արծաթե մեդալ՝ զիջելով միայն Իտալիայի ներկայացուցիչ Սառա Սիմեոնիին։ Այդ կերպ նա կրկնեց լեհ բարձրացատկորդուհի Յարոսլավա Յուզվիակովսկայի՝ 1960 թվականին ձեռք բերած նվաճումը։

Ուրշուլա Կելանը հաջողությունների է հասել նաև Եվրոպայի մարզադահլիճային առաջնություններում, որտեղ երեք անգամ արժանացել է բրոնզե (1978, 1980 и 1981) և մեկ անգամ էլ՝ արծաթե մեդալի (1979)։

Նա Լեհաստանի կրկնակի չեմպիոնուհի է (1978, 1980) և բազմակի մրցանակակիր։

Լեհաստանի Հանրապետության նախագահի 1999 թվականի դեկտեմբերի 14-ի հրամանագրով Ուրշուլա Կելանը պարգևատրվել է Ոսկե խաչով։

## Ռեկորդներ
* մարզադահլիճում - * '194 սմ' * - 1981 թվականի փետրվարի 22, Գրենոբլ, Ֆրանսիա
* բացօթյա, մարզադաշտում - * '195 սմ' * - 1980 թվականի մայիսի 28, Գրուձյոնձ, Լեհաստան

## Գրականություն
* 
* Urszula Kielan Bio, Stats, and Results | Olympics at Sports-Reference.com  
*Sports-reference.com  

## Ծանոթագրություններ

## Արտաքին հղումներ
* * 
*   Profil na stránkách olimpijski.pl 
* Profil na sports-reference.com 
* Profil na www.tilastopaja.org 
* https://www.sports-reference.com/olympics/athletes/ki/urszula-kielan-1.html 
* Athletenporträt von Urszula Kielan  auf der Website des Polnischen OK

Կատեգորիա:Լեհ բարձրացատկորդներ
Կատեգորիա:Լեհ թեթևաթլետներ
Կատեգորիա:Լեհ մարզիկներ
Կատեգորիա:Օլիմպիական խաղերի արծաթե մեդալակիրներ
Ռաֆայել Լեմկինի փողոց (Երևան)

**Ռաֆայել Լեմկինի փողոց**, փողոց Երևանի Կենտրոն վարչական շրջանում։

## Պատմություն
2018 թվականի նոյեմբերի 27-ին Երևանի ավագանու արտահերթ նիստում որոշում է կայացվել, որ Բաղրամյան պողոտայի 1-ին փակուղին անվանակոչել հրեական ծագմամբ լեհ իրավագետ, ցեղասպանագետ Ռաֆայել Լեմկինի անվամբ։

Նույն թվականի դեկտեմբերի 11-ին տեղի է ունեցել փողոցի անվանակոչման հանդիսավոր արարողությունը, որին ներկա են եղել ՄԱԿ-ի գլխավոր քարտուղարի ցեղասպանության կանխարգելման հարցերով հատուկ խորհրդական Ադամա Դիենգը, Հայաստանում ՄԱԿ-ի մշտական համակարգող Շոմբի Շարփը, Երևանի քաղաքապետի տեղակալ Սերգեյ Հարությունյանը, Հայաստանի արտաքին գործերի փոխնախարար Աշոտ Հովակիմյանը, Հայաստանի արտաքին գործերի փոխնախարար Աշոտ Հովակիմյանը։

Ռաֆայել Լեմկինի փողոցի անվանատախտակի բացումը կատարել են Երևանի քաղաքապետի տեղակալն ու Հայաստանում Լեհաստանի Հանրապետության արտակարգ և լիազոր դեսպանը։

Մինչև հիմա Լեմկինի անվամբ փողոց է անվանակոչվել միայն Նիդեռլանդներում, երկրորդը՝ Երևանում։

## Ծանոթագրություններ

## Արտաքին հղումներ
*ԵՐԵՎԱՆ ՔԱՂԱՔՈՒՄ ՌԱՖԱՅԵԼ ԼԵՄԿԻՆԻ ԱՆՎԱՄԲ ՓՈՂՈՑ ԱՆՎԱՆԱԿՈՉԵԼՈՒ ՄԱՍԻՆ ՈՐՈՇՈՒՄ

Կատեգորիա:Երևանի փողոցներ
Կատեգորիա:Փողոցներ այբբենական կարգով
Վեներա Բորգեզե

**Վեներա Բորգեզե** (), Վեներայի հռոմեական մարմարե քանդակ, Աֆրոդիտեի կրկնօրինակ։ Գտնվում է Բորգեզե պատկերասրահում։

## Պատմություն և նկարագրում
Անհայտ հեղինակի այս աշխատանքը թվագրվում է մ.թ. 2-րդ դարին։ Սկզբնապես հայտնվելով Բորգեզեի ընտանիքի հավաքածուի մեջ, Նապոլեոն III-ը ձեռք է բերել 1861 թվականին և 1863 թվականին տեղավորվել է Լուվրում։ Քանդակի գույքագրման համարը MR 369 (Ma 335): Վեներայի մյուս երեք քանդակները ձեռք են բերվել Բորգեզեի հավաքածուից՝ Լուվրի համար միևնույն ժամանակ՝ «Աֆրոդիտեն սյուների մոտ» («Aphrodite au pilier»), «Զինված Վեներան» («Vénus en armes») և «Աֆրոդիտե Կնիդսկայա»։

Վեներայի 1,8 մետր բարձրությամբ քանդակը մարմարից է պատրաստված։ Լիովին մերկ աստվածուհու ձախ կողմում գտնվող Էրոսը և դելֆինը Վեներայի դասական ատրիբուտներներ են, սակայն, հավանաբար, համարվում են հռոմեական քանդակագործի լրացում։

Նման քանդակ կա Անթալիայի թանգարանում, որտեղ կոտրվել են Էրոսի երկու ձեռքերն ու ձախ ոտքը։ Բրիտանական թանգարանում ցուցադրվում է 17-րդ դարի երկրորդ կեսի անհայտ հեղինակի նկարը, որը պատկերել է այդ քանդակը (գույքագրման համարը 2010,5006.1875):

## Տես նաև
* Աֆրոդիտեն անտիկ քանդակագործությունում
* Բորգեզե պատկերասրահ

## Ծանոթագրություններ

## Արտաքին հղումներ
* Лувр: греческая античность. Скульптура.
* Louvre catalogue

Կատեգորիա:Աֆրոդիտեն քանդակագործությունում
Միխիլ վան Մյուսսեր

**Միխիլ վան Մյուսսեր** (), ), հոլանդացի գեղանկարիչ և գրաֆիկական արվեստի ներկայացուցիչ։ Մեկն է հոլանդացի խոշորագույն գեղանկարիչներից, որ ստեղծագործել է բարոկկո ոճով։ Նկարչի աշակերտներն են եղել Գաբրիել Մետսյուն, Ադրիան վան Օստադեն և Աբրահամ Լամբերտսոնը։ Ստեղծագործել սկսել է դեռևս Ռոտերդամում, իսկ 1678 թվականից ապրել և ստեղծագործել է Ամատերդամում։ Նրա կտավները գտնվում են Ամստերդամի Պետական թանգարանում, Մաուրիցհեյսում և Ռոտերդամի Բոյմանս վան Բյոնինգենի թանգարանում։

## Պատկերասրահ

Gerard Pietersz Hulft.jpg|
Musscher viola.jpg|
Hudde.jpg|
Gerard Brandt.JPG|
Schouburg3 Plate F p164 15-Jakob Torenvliet 16-Michiel van Musscher.jpg|


## Տես նաև
* Բարոկկո

## Ծանոթագրություններ

## Գրականություն
* Winkler-Prins': Geïllustreerde Encyclopaedie, Derde Druk, Uitgevers-Maatschappy «Elsevier», Amsterdam 1910. Zwölfter Teil, S.18

Կատեգորիա:Բարոկկո ոճի նկարիչներ
Կատեգորիա:Հոլանդացի նկարիչներ
Կատեգորիա:Հոլանդացի փորագրիչներ
Օլգա Բիբիկովա

**Օլգա Բիբիկովա** (, ), խորհրդային և ռուս արաբագետ-իսլամագետ։ Պատմական գիտությունների թեկնածու։ Էլեկտրոնային «Կրուգոսվետ» հանրագիտարանում հոդվածների հեղինակ։

## Կենսագրություն
Օլգա Բիբիկովան ծնվել է 1946 թվականի օգոստոսի 13-ին Մոսկվայում։ 1971 թվականին ավարտել է ՄՄՀՊԻ-ը։

1975 թվականին Մոսկվայի միջազգային հարաբերությունների պետական ինստիտուտում «Չինաստանի դիրքորոշումը արաբա-իսրայելական հակամարտության նկատմամբ (1967-1973)» թեմայով պաշտպանել է թեկնածուական դիսերտացիան՝ ստանալով պատմական գիտությունների թեկնածուի գիտական աստիճան (մասնագիտություն 07.00.15 - Միջազգային հարաբերություններ և արտաքին քաղաքականության պատմություն)։

1995 թվականից դասավանդում է Գործնական արևելագիտության ինստիտուտում՝ կարդալով «Ասիայի և Աֆրիկայի երկրների ազգաբանությունը և ազգագրությունը» և «Համաշխարհային կրոնների տեսություն և պատմություն» դասախոսությունների կուրսեր համագումարային և մասնագիտական առարկաներից, ինչպես նաև մագիստրատուրայում՝ «Հասարակա-մշակութային մարդաբանություն Արևելքում» դասախոսությունների կուրսը։

Դասավանդել է Լոմոնոսովի անվան Մոսկվայի պետական համալսարանին կից Ասիայի և Աֆրիկայի երկրների ինստիտուտում։

ՌԳԱ Արևելագիտության ինստիտուտի ժամանակակից Արևելքի ընդհանուր խնդիրների ուսումնասիրության կենտրոնի ավագ գիտաշխատող, համեմատական-տեսական հետազոտությունների բաժնի կրոնական և հասարակական մտքի բաժնի վարիչ։

## Գիտական աշխատանքներ
### Մենագրություններ
* 
* 
* 
* 
* 
* 

### Հոդվածներ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


### Կրուգոսվետ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


## Գիտական հայտնի աշխատանքներ
### Գրքեր

* 
* 
* 


### Հոդվածներ

* 
* 
* 
* 
* 
* 
* 
* 
* 
* 
* 
* 
* 
* 
* 


## Ծանոթագրություններ

## Արտաքին հղումներ
* Бибикова О. П. Мусульмане в странах Старого Света // Перспективы, 15.02.2008
* Бибикова О. П. Полигамия на Востоке: от древности до наших дней 26.04.2013

Կատեգորիա:20-րդ դարի արևելագետներ
Կատեգորիա:20-րդ դարի գիտնականներ
Կատեգորիա:20-րդ դարի պատմաբաններ
Կատեգորիա:21-րդ դարի արևելագետներ
Կատեգորիա:21-րդ դարի գիտնականներ
Կատեգորիա:21-րդ դարի պատմաբաններ
Կատեգորիա:Ասիայի և Աֆրիկայի երկրների ինստիտուտի դասախոսներ
Կատեգորիա:Խորհրդային արևելագետներ
Կատեգորիա:Խորհրդային գիտնականներ
Կատեգորիա:Խորհրդային պատմաբաններ
Կատեգորիա:Կին գիտնականներ
Կատեգորիա:Կին պատմաբաններ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս արևելագետներ
Կատեգորիա:Ռուս գիտնականներ
Կատեգորիա:Ռուս պատմաբաններ
Տոմաշ Սեմոնյակ

**Տոմաշ Սեմոնյակ** (, ), լեհ պետական և քաղաքական գործիչ։ Լեհաստանի ազգային պաշտպանության նախարար (2011-2015) և Լեհաստանի փոխվարչապետ 2014 թվականի սեպտեմբերից մինչև 2015 թվականի նոյեմբեր։

## Կրթություն
Ավարտել է Վարշավայի տնտեսագիտության դպրոցի արտաքին առևտրի ֆակուլտետը, եղել է Դույսբուրգի համալսարանի կրթաթոշակառու։

## Գործունեություն
Դեռ ուսման ընթացքում եղել է ուսանողների անկախ միության անդամ, Վարշավայի տնտեսագիտության դպրոցում ուսանողական կառույցի ղեկավար։ 1990-ական թվականներին հաջորդաբար անդամակցել է Լիբերալ-դեմոկրատական կոնգրեսին (KLD) և «Ազատության ունիային», այնուհետև՝ «Քաղաքացիական պլատֆորմ» կուսակցությանը։

1994-1996 թվականներին աշխատել է լեհական հեռուստատեսությունում, այդ թվում՝ որպես 1-ին ծրագրի տնօրեն։

1997 թվականին համակարգել է ԶԼՄ-ների աշխատանքը հասարակական գործերի ինստիտուտում։

1998-2000 թվականներին զբաղեցրել է ազգային պաշտպանության նախարարության մամուլի և տեղեկատվության դեպարտամենտի տնօրենի, այնուհետև՝ 2002 թվականին լեհական մամուլի գործակալության ղեկավարի տեղակալի պաշտոնը։

2000 թվականի դեկտեմբերից մինչև 2002 թվականի հունիս եղել է Վարշավայի փոխնախագահ։

2002-2006 թվականներին աշխատել է լեհական ռադիոյում։

2007 թվականին եղել է Մազովեցյան վոևոդության փոխխոսնակ։

2007 թվականի նոյեմբերի 26-ին նշանակվել է ներքին գործերի նախարարության պետական քարտուղար։

2011 թվականի օգոստոսի 2-ին նշանակվել է Դոնալդ Տուսկի առաջին կառավարությունում պաշտպանության նախարարի պաշտոնում։

2011 թվականի նոյեմբերի 18-ին զբաղեցրել է նույն պաշտոնը Տուսկի նոր կաբինետում։

2014 թվականի սեպտեմբերի 22-ին Եվա Կոպաչի ղեկավարած կառավարությունում նշանակվել է փոխվարչապետ և պաշտպանության նախարար։

## Ընտանիք
Ամուսնացած է, ունի որդի և դուստր։

## Ծանոթագրություններ

## Արտաքին հղումներ
* Լեհաստանի ազգային պաշտպանության նախարարության պաշտոնական կայք

Կատեգորիա:Լեհ պետական գործիչներ
Կատեգորիա:Լեհ տնտեսագետներ
Կատեգորիա:Լեհաստանի քաղաքական գործիչներ
Ռընե Շար

**Ռընե Շար** (, ), ֆրանսիացի բանաստեղծ, 20-րդ դարի մեծագույն քնարերգուներից մեկը.

## Վաղ տարիներ
1929 թվականին ծանոթացել է Անդրե Բրետոնի, Լուի Արագոնի և սյուրռեալիզմի այլ ներկայացուցիչների հետ, տպագրվել է «Սյուրռեալիստական հեղափոխություն» ամսագրում, 1930 թվականին՝ «Սյուրռեալիզմը` հեղափոխությանը ծառայելիս» ամսագրում, Բրետոնի և Պոլ Էլուարի հետ թողարկել է «Թողնել գործերը» (1930) գիրքը, խմբի մեջ, սակայն, առանձնացել է` ավանգարդիստների մեջ յուրօրինակ «դասական» մնալով։ 1935 թվականից հետո հեռացել է խմբից ու դրա խմբային ակցիաներից, սակայն շարունակել է կապ պահել շատ համախոհների հետ։

## Պատերազմ և հետպատերազմյան շրջան
1941-1945 թվականներին Շարը մասնակցել է Ֆրանսիական դիմադրությանը, պայքարել է պարտիզանական շարքերում։ Պատերազմի փորձն ընդհանրացված է «Հիպնոսի թերթիկներ» (, 1946) գրքում, որն արձակի ու բանաստեղծության միջև է։ Հետպատերազմյան բանաստեղծությունների «Բարկություն և գաղտնիք» (1948) գիրքը Ալբեր Կամյուն անվանել է «ֆրանսիական պոեզիայի ամենազարմանալի երևույթը Ռեմբոյի «Լուսավորումներից» և Գիյոմ Ապոլիների «Ալկոհոլից» հետո» («Ռընե Շար» էսսե, 1958)։

Ավելի ուշ Շարն ապրել է Պրովանսի իր կալվածքում, որի բնության ու կենսակերպի հետ կապված է նրա քնարերգությունը։ 1955 թվականին Փարիզում ծանոթացել է Մարտին Հայդեգերի հետ։ Շարը 1966-1969 թվականներին հայդեգերյան շրջանակների համար սեմինարներ է կազմակերպել Լե Տոր պրովանսյան փոքրիկ քաղաքում և ակտիվորեն մասնակցել է նրանց աշխատանքներին. Հայդեգերը Շարին է նվիրել իր բանաստեղծական «Հորինված» շարքը, իր հոդվածներում ու գրառումներում բազմիցս անդրադարձել է նրան։

## Ուշ գրքեր, ճանաչում
Շարին են պատկանում բանաստեղծությունների ու բանաստեղծական աֆորիզմների «Հիմքի և բարձունքի որոնում» (1955), «Բառ-կղզիախումբ» (1962), «Կորուսյալ մերկություն» (1971), «Բալանդրանի երգերը» (1977) գրքերը, իր նկարիչ ընկերների մասին բազմաթիվ էսսեներ։ Ռընե Շարն արժանացել է զինվորական պարգևների, նա Պատվո Լեգեոնի շքանշանի, Ֆրանսիայի գիտության ու արվեստի շքանշանի ասպետ է։ Լիլ սյուր լա Սորգում բացվել է նրա տուն-թանգարանը, Ֆրանսիայում երիտասարդ բանաստեղծներին շնորհվում է նրա անվան մրցանակ։ Գրողի 100-ամյակը մեծ շուքով նշվել է Ֆրանսիայում։

## Երկերի լիակատար ժողովածու
* Œuvres complètes. Paris: Gallimard, 1983 (Bibliothèque de la Pléiade)

## Գրողի մասին գրականություն
* Guerre P. René Char. Paris, 1964.
* Veyne P. René Char en ses poèmes. Paris: Gallimard, 1980.
* Mathieu J.-C. La poésie de René Char. Paris, 1985.
* Marty E. René Char. Paris,1990.
* René Char: Faire du chemin avec… Avignon, 1990 (ցուցահանդեսի պատկերազարդ կատալոգ).
* Greilsamer L. L’Eclair au front: La vie de René Char. Paris: Fayard, 2004.
* Renfert Chr. René Chars tragische Lyrik. Frankfurt/Main a.o.: Lang, 2005.

## Ծանոթագրություններ

## Արտաքին հղումներ
* René Char — բանաստեղծություններ 
* Պոետի 100-ամյակի առթիվ 
* Ռընե Շար. Բանաստեղծություններ

Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Կատեգորիա:Սրտամկանի ինֆարկտից մահացածներ
Kaos (հեռուստասերիալ)

**«Kaos»**, սպասվող ամերիկյան դրամատիկ վեբ հեռուստասերիալ, որի պրեմիերան տեղի կունենա Նեթֆլիքսում։ Հեռուստասերիալը պատվիրվրել է 2018 թվականի հունիսի 10-ին։

## Նախադրյալ
Kaos-ը նկարագրվում է որպես «Հունական դիցաբանության սև հումորոտ և ժամանակակից վերաիմաստավորում, որը ուսումնասիրում է գենդերային քաղաքականության, իշխանության և ստորգետնյա աշխարհի կյանքի մասին թեմաները»։

## Արտադրություն
### Զարգացում
2018 թվականի հունիսի 10-ին հայտարարվեց, որ Նեթֆլիքսը պատվիրել է հեռուստասերիալը։ Սերիալը ստեղծվել և գրվել է Չարլի Քովելի կողմից։ Սպասվում է, որ գործադիր պրոդյուսերներ են լինելու Նինա Լեդերմենը, Տանյա Սեգատչյանը և Ջոն Վուդվորդը։ Հեռուստասերիալի արտադրական ընկերություններն են All3Media-ն և Brightstar-ը։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:2020 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
!!!!!!!

«**!!!!!!!**», ամերիկացի երգչուհի Բիլլի Այլիշի երգը նրա դեբյուտային` When We All Fall Asleep, Where Do We Go? ստուդիական ալբոմից։ Երգը գրել են Այլիշը և նրա եղբայր Ֆինիս Օ'Քոնելը, վերջինս նաև երգի պրոդյուսերն է։ Երգը գրվել է որպես կատակ, քանի որ Այլիշը և Ֆինիսը որոշել էին, որ ալբոմում պետք է ինչ որ ծիծաղելի բան լինի։ Երգը զբաղեցրել է Canadian Hot 100 չարթի 72-րդ հորիզոնականը։

## Պատմություն
«!!!!!!!»-ը կարճատև է և ալբոմի առաջին երգն է, որում Այլիշը և Օ'Քոնելը կատակում և ծիծաղում են։ Երգից հետո միանգամից սկսվում է «Bad Guy» երգը։ Սկզբում, այս երկու երգերը պետք է միքսվեին և ներկայացվեին որպես մեկ ամբողջական երգ, սակայն արդյունքում առանձնացվել են որպես երկու տարբեր երգեր։ MTV-ի հարցազրույցում Օ'Քոնելը բացատրում է` «Ի սկզբանե, այս մասը պետք է հնչեր «bad guy» երգի սկզբում, սակայն, երբ մենք ուշքի եկանք, հասկացանք, որ կատակը բավականին շուտ կհնանա, այդ իսկ պատճառով մենք առանձնացրեցինք նրանց որպես երկու տարբեր երգեր»։

Օ'Քոնելը բացատրել է, որ այն կօգնի մի փոքր հումոր գտնել ալբոմի ծանրության մեջ։ MTV-ի հարցազրույցում նա ասել է` «Այս փոքր մասը մեզ այնքան է ստիպում ծիծաղել։ Ես ուղղակի մտածեցի, որ եթե մենք կարողանանք բավականին մռայլ ալբոմը թեթևամիտ և լուսավոր սկսել, ինքներս մեզ այդքան էլ լուրջ չընդունելով, ապա ալբոմի մնացած մասը շատ ավելի ազդեցիկ կդառնա մարդկանց համար»։

2019 թվականի մարտի 29-ին թողարկված «Bad Guy» երգի տեսահոլովակը սկսվում է այս երգով։

## Չարթեր

## Ծանոթագրություններ

Կատեգորիա:2019 երգեր
Կատեգորիա:Բիլլի Այլիշի երգեր
Կատեգորիա:Ֆինիս Օ'Քոնելի պրոդյուսերավորած երգեր
Bad Company (մանգա)

**Bad Company** (, «Վատ խումբ»), «Մեծ ուսուցիչ Օնիդզուկա» մանգայի մանգա-փրիքվել, որը նկարվել է 1996 թվականին՝ Տորու Ֆուձիսավայի կողմից։

Մինչև Էյկիտի Օնիդզուկայի` լեգենդ, Օնիբակու, մեծ ուսուցիչ Օնիդզուկա դառնալը, նա «հայտնի» խուլիգան և դպրոցական էր, որը կռվում էր բարձր դասարանների աշակերտների հետ և իր ընկերների ու ընկերուհու հետ ժամանակ էր անցկացնում։ Այս մանգան տարբեր կարճ պատմությունների միասնություն է, որոնք իրար միացնում են այնպիսի հերոսներ, ինչպինիք են Էյկիտին, Րյուդզին և նրանց դպրոցական ընկերները։ Այս պատմություններում պատմում են նաև Էյկիտիի մոտոցիկլի ծագման մասին, որը հաճախ հայտնվում է GTO-ում, ինչպես նաև` նրա առաջին հանդիպման մասին Կեսգիշերային հրեշտակի և մյուսների հետ։

## Սյուժե
Մանգայի գլխավոր հերոս Րյուդզի Դամման, Հակ-Տյու դպրոցի նոր աշակերտը, չէր ցանկանում իր ծնողների հետ դպրոց գնալ, և բարձրանում է շենքի տանիք և այնտեղից տեսնում է, թե ինչպես են բարձր դասարանների աշակերտներն ու մի շեկ, արյունով մազերով տղա, որը նման էր հրեշի, կռվում։ Հետո Դամման իմանում է, որ այդ տղան Էյկիտի Օնիդզուկան էր, ում մասին վատ լուրեր էին տարածված։ Դամման երազում էր նրա հետ կռվել, այդ պատճառով Էյկիտիյի խմբին և նրա հետ կռվող բարձր դասարանների աշակերտներին հրահրում է կռվելու։ Նրանք հակառակորդներ են դառնում, սակայն ընթացքում ընկերանում են։

## Կերպարներ
**Րյուդզի Դամմա** (), դպրոցի նորեկը, կարճ, սև մազերով կոպիտ և լկտի տղա, պատժում և չի ներում իրեն նեղացողներին, ցանկանալով դառնալ դպրոցի ամենահայտնին։ Բայց դառնալով նոր դպրոցական խմբավորման առաջնորդ` թողում է նրանց և գնում Օնիդզուկայի խումբ։

**Էյկիտի Օնիդզուկա** (), իր դպրոցի լեգենդը, իր ընկերների խմբի առաջնորդը։ Նա չի ձգտում գերիշխել մյուսների մեջ, բայց իր ֆիզիկական ուժի և բնավորության պատճառով անընդհատ հանդիպում է հակառակորդների և թշնամիների, որոնց հաղթում է։ Իր ընկերների համար ամեն ինչի պատրաստ է, Րյուդզիին սպառնում է սպանել, բայց չի վտարում իր ընկերների խմբից։ Մոտոցիկլ վարել չի կարողանում, սակայն ջանք չի խնայում այն վերանորոգելու համար։

**Սակուրա Յամատո** (), տարօրինակ աղջիկ, աշխատում է բոլորին ցուցադրել իր վարտիքը և բոլորին իր առաջ պարտավոր է համարում։ Ընկերություն է անում Րյուդզի Դամմայի և Էյկիտի Օնիդզուկայի հետ, և երկուսին էլ օգնում է։ Քաջ և խիզախ աղջիկ է, նրանց օգնելու համար կանչում է Կեսգիշերվա հրեշտակին։

**Ֆուկիտոսի** ()

**Իսամի** ()

## Տես նաև
* Մեծ ուսուցիչ Օնիդզուկա (ֆիլմ)

## Ծանոթագրություններ

Կատեգորիա:Հեռուստասերիալներ այբբենական կարգով
Կատեգորիա:Մանգաներ